jkorsvik/nowiki_second_scrape_merged huggingface dataset:
Terrence Malick

Terrence Frederick Malick (født 30. november 1943 i Ottawa, Illinois, USA) er en amerikansk filmskaper.Han gir få intervjuer og lar seg sjelden fotografere. Etter Himmelske dager i 1978 gikk det tjue år før Malicks neste film som regissør, Den tynne røde linjen. Flere av filmene vektlegger visuell estetikk og kan delvis sies å være meditative i fortellerstilen.
Terrence Malick skal regissere og skrive en kommende musikalsk dramafilm med Ryan Gosling, Christian Bale, Michael Fassbender, Natalie Portman, Rooney Mara, Cate Blanchett og Val Kilmer. Historien er sagt å være rundt to kryssende kjærlighetstrekanter, satt opp mot musikkscenen i Austin, Texas.


== Filmografi (utvalg) ==
1969:  «Lanton Mills», også manus (kortfilm)
1973: Det nådeløse landet, også manus
1978: Himmelske dager (Days of Heaven), også manus
1998: Den tynne røde linjen (The Thin Red Line), også manus (fra romanen av James Jones)
2005: The New World, også manus
2011: The Tree of Life, også manus
2012: To the Wonder
2015: Knight of Cups
2016: Voyage of Time
2019: A Hidden Life


== Referanser ==


== Eksterne lenker ==
(en) Terrence Malick på Internet Movie Database 
(sv) Terrence Malick i Svensk Filmdatabas 
(da) Terrence Malick på Filmdatabasen 
(da) Terrence Malick på Scope 
(fr) Terrence Malick på Allociné 
(en) Terrence Malick på AllMovie 
(en) Terrence Malick hos Turner Classic Movies 
(en) Terrence Malick hos Rotten Tomatoes 
(en) Terrence Malick hos The Movie Database
Veltrusy slott

Veltrusy slott (tysk: Weltrus) ligger i landsbyen Veltrusy i Sentralböhmen i Okres Mělník, Tsjekkia. Slottet ble oppført 1716 av Wenzel Graf Chotek von Chotkow. Det ble utvidet og dessuten innvendig dekorert i 1764. Ytterligere utvidelser herunder fløyene til slottet kom i 1804.
Veltrusy slott er omgitt av en stor park og romantiske bygninger i empirestil. Slottets værelser er holdt i rokokko og det finnes utstilling av møbler, bilder, glass- og porselensgjenstander.


== Eksterne lenker ==
Offisielt nettsted 
(en) Veltrusy Chateau – kategori av bilder, video eller lyd på Commons
Metadorcinus

Metadorcinus er en slekt av biller som hører til familien hjortebiller (Lucanidae) i gruppen skarabider (Scarabaeoidea).


== Utseende ==
Forholdsvis små, blankt svarte, avlange hjortebiller. Hannens kjever er bare litt forstørret.


== Levevis ==
Larvene lever i død ved.


== Utbredelse ==
Slekten er utbredt i Sør-Amerika fra Ecuador til Argentina, med flest arter i Brasil.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae Latreille, 1806
Underfamilien hjortebiller (Lucaninae) Latreille, 1806
Stammen Sclerostomini
Slekten Metadorcinus Kriesche, 1922 – 18 arter
Gruppen (underslekt eller egen slekt) Beneshius Weinreich, 1960
Metadorcinus amuelleri Weinreich, 1963 – Brasil
Metadorcinus beneshi (Martinez, 1953) – Argentina
Metadorcinus buckleyi (Waterhouse, 1886) – Ecuador
Metadorcinus cruentus (Burmeister, 1847) – Brasil
Metadorcinus dentifer (Mollenkamp, 1912) – Brasil
Metadorcinus ditomoides (Westwood, 1855) – Brasil
Metadorcinus lineatus (Deyrolle, 1864) – Peru
Metadorcinus neotragus (Westwood, 1855) – Brasil
Metadorcinus plagiatus (Burmeister, 1847) – Brasil
Metadorcinus securiformes (Luederwaldt, 1934) – Brasil, Paraguay, Argentina
Metadorcinus signatipennis (Deyrolle, 1864) – Brasil
Metadorcinus sylviae Boucher, 1992 – Bolivia
Metadorcinus tucumanus (Nagel, 1932) – Argentina
Metadorcinus i snever forstand
Metadorcinus aku Simoens, 2010
Metadorcinus auritus Kriesche, 1922 – Brasil
Metadorcinus digennaroi Arnaud, Noguchi & Bomans, 2008 - nå overført til den nye slekten Arnaudius
Metadorcinus ranki Grossi & Vaz de Mello, 2007
Metadorcinus yamauchii Arnaud, Noguchi & Bomans, 2007


== Kilder ==
Generic Guide to New World Scarab Beetles - Metadorcinus [1]
Oversikt over artene


== Eksterne lenker ==
Bildegalleri over noen av artene og [2]
(en) Metadorcinus i Global Biodiversity Information Facility 
Metadorcinus – detaljert informasjon på Wikispecies
Ødeleggelsen av Da Dergas gjestegård

Ødeleggelsen av Da Dergas gjestegård (irsk: Togail Bruidne Dá Derga eller Orgain Bruidne Uí Dergae; engelsk The Destruction of Da Derga's Hostel) er en tidlig tekst fra irsk mytologi. Historien er kjent fra Ulster-syklusen, og skildrer fødselen, livet og døden til den mytologiske helten Conaire Mór, og skildrer et samfunn preget av et krigeraristokrati. 
Helten Conaire Mór er konge over Irland og er sønn, eller muligens sønnesønn, av en herskergudinne. Fortellingen om hans liv og heltegjerninger er en fortelling om et liv hvor han må balansere mellom helteplikter og nestekjærlighet på den ene siden, og å forsøke å unngå «geiss», personlige tabuhandlinger, på den andre siden. Conaire prioriterer sine plikter som konge, med den nødvendige konsekvens at hans liv ubønnhørlig beveger seg mot sammenbruddet. Fremstillingen er muligens farget av at den er nedskrevet av munker i kristen tid.Kampen i gjestegården varsles av at Conaire ser tre rødkledte riddere på røde hester ankomme huset. Conaires tre fosterbrødre, som farter over hele Irland i et plyndringstokt, angriper gjestehuset tre ganger og forsøker å brenne det ned. Conaire beskytter huset sammen med sine menn Mac Cecht og Conall Cernach. Conaire dreper 1200 menn før han selv blir drept. Han ber om vann for å drikke, men alt vannet er brukt til å slukke brannene. Mac Cecht reiser over hele Irland for å finne en elv som vil gi ham vann til Conaire. Når han til sist vender tilbake med vannet, er det akkurat i tide til å se Conaire bli drept.
Teksten er kjent fra tre ulike versjoner: den eldste fra Lebor na hUidre-manuskriptet fra 1100-tallet kalles Orgain Bruidne Uí Dergae («Massakren av ...»). Den andre versjonen er fra Lecans gule bok fra 1400-tallet. Den tredje, som er mer litterært utviklet og knytter fortellingen sammen med sagaen om Étaíns friere, er kjent fra Egerton 1782-manuskriptet fra tidlig 1500-tall.


== Referanser ==


== Teksten på norsk ==
Fortellingen er utgitt på norsk i antologien Keltiske myter, 2006. Oversettelsen er basert på 1400-tallsversjonen.
Lucky Shiner

Lucky Shiner er debutalbumet til den britiske musikeren og produsenten Gold Panda. Albumet ble gitt ut 12. oktober 2010, på plateselskapet Ghostly International.


== Sporliste ==


== Kilder ==
«Pitchfork: anmeldelse av albumet, 13. oktober 2010».
Hexarthrius

Hexarthrius er en slekt av biller som hører til familien hjortebiller (Lucanidae) i gruppen skarabider (Scarabaeoidea).


== Utseende ==
Store og kraftige, mørkbrune, blanke hjortebiller. Hannens kjever er kraftig forstørrede, oftest forholdsvis lange og slanke.


== Levevis ==
Larvene utvikler seg i råtne trestammer.


== Utbredelse ==
Slekten er utbredt fra India i vest til Java og Borneo i øst.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae Latreille, 1806
Underfamilien hjortebiller (Lucaninae) Latreille, 1806
Stammen Lucanini Latreille, 1806
Slekten Hexarthrius Hope, 1842 – 15 arter
Hexarthrius aduncus Jordan, 1894
Hexarthrius andreasi Schenk, 2003
Hexarthrius bowringii Parry, 1862
Hexarthrius buquettii (Hope, 1843)
Hexarthrius davisoni Waterhouse, 1888
Hexarthrius forsteri (Hope, 1840)
Hexarthrius howdeni de Lisle, 1972
Hexarthrius kirchneri Schenk, 2003
Hexarthrius mandibularis Deyrolle, 1881
Hexarthrius melchioritis Seguy, 1954
Hexarthrius mniszechi (Thomson, 1857)
Hexarthrius nigritus Lacroix, 1990
Hexarthrius parryi Hope, 1842
Hexarthrius rhinoceros (Olivier, 1789)
Hexarthrius sanuchi Fukinuki, 2004
Hexarthrius vitalisi Didier, 1925


== Kilder ==
Oversikt over artene


== Eksterne lenker ==
Bildegalleri over preparerte eksemplarer
(en) Hexarthrius i Global Biodiversity Information Facility 
(en) Hexarthrius hos NCBI 
(en) Kategori:Hexarthrius – bilder, video eller lyd på Wikimedia Commons 
Hexarthrius – detaljert informasjon på Wikispecies
H.A. Brendekilde

Hans Andersen Brendekilde (født 7. april 1857 i Brændekilde ved Odense, død 30. mars 1942 i Jyllinge) var en dansk kunstmaler.
Brendekilde var opprinnelig utdannet stenhuggersvenn. Han gjennomførte studier ved Kunstakademiets modellerskole. Her møtte han L.A. Ring som hadde samme landsbybakgrunn. 
I sitt debutverk «Fra landsbyen» fra 1882 ble nettopp landsbymiljøet temaet. Senere malte han også sosialrealistiske verk, f.eks. «Udslidt» fra 1889. 
Hans verk er bl.a. utstilt på Fyns Kunstmuseum.
Brendekilde mottok Eckersbergmedaljen i 1892 for «Forår» og i 1893 for «En landevej».


== Galleri ==

		
		


== Referanser ==
Puente del Alamillo

Puente del Alamillo er en skråkabelbro i Sevilla i Andalucía i Spania.
Broen går over Guadalquivirs sidearm Canal de Alfonso XIII. Den gir tilgang til La Cartuja, en øy mellom denne kanalen og hovedløpet. Byggingen av broen ble påbegynt i 1989 og den ble åpnet til verdensutstillingen i Sevilla 1992. Den ble tegnet av den spanske arkitekten Santiago Calatrava. Den var verdens første skråkabelbro uten motforankring. Brotårnets høyde er 142 m, og det vender vekk fra brolegemet med en vinkel på 58°.
Calatravas Sundial Bridge ved Turtle Bay i Redding i California i USA og Chords Bridge i Jerusalem i Israel har begge lignende utforming som Alamillo Bridge. 


== Eksterne lenker ==
(en) Puente del Alamillo – kategori av bilder, video eller lyd på Commons 
(en) Puente del Alamillo – galleri av bilder, video eller lyd på Commons
Cabrillo Bridge

Cabrillo Bridge i San Diego i California er en historisk bro både for fotgjengere, syklister og biler.Broen ligger mellom Balboa Park og Uptown-området i San Diego. Broen ble nominert til en plass i det nasjonale registeret i USA over historisk viktige steder i 1976. Broen ble bygget for Panama-California Exposition som skulle avholdes i San Francisco i California i 1915. Broen ga viktig tilgang på tvers av Cabrillo Canyon (tidligere kjent som Pound Canyon, som ble brukt til å holde kveg og hester på slutten av det 19. århundre). Byggingen av broen ble påbegynt i desember 1912 under oppsyn av arkitekten Frank P. Allen. Broen ble hovedsakelig designet av Thomas B. Hunter fra San Francisco. Lengden på broen var 916 fot (279 meter). Hovedspennet er 450 fot (140 meter) lang og 120 fot (37 meter) høyt. Hver enkelt av de sju buene på broen var 56 fot (17 meter) på tvers, og støttes opp av fjorten hule søyler av betong.
Broens struktur er godt synlig fra det naturskjønne Cabrillo Freeway (også kjent som State Route 163), som ligger helt i bunnen av juvet nedenfor broen. Bygging av motorveien gjennom juvet under broen stod ferdig i februar 1948. Men, trafikken på brua er ikke synlig fra motorveien nede i juvet på grunn av den uvanlige høyden på broen. Høyden er diktert utelukkende av topografien i juvet. Broen var først og fremst ment som en vei for fotgjengere. Broen ble innviet den 12. april 1914 av Franklin D. Roosevelt. Roosevelt hadde tidenes første biltur som krysset broen sammen med ordføreren i byen, Charles F. O'Neill.


== Referanser ==
Christian Hestø

Christian Windsland Hestø (født 22. mars 1991) er en norsk skuespiller, sanger og filmprodusent. 
Hestø produserte sin første helaftens spillefilm i en alder av 14 år. Siden har han i alt produsert 3 spillefilmer samt en kortfilm. Han har hatt flere roller i forskjellige teateroppsetninger på sørlandet. Han deltok også i Team Venke i den første sesongen av Det store korslaget på TV2 våren 2009. Han er kanskje mest kjent for sin rolle som miljøaktivisten «Håkon Borgrevinck» i TV2s såpeserie Hotel Cæsar eller som programleder for Megafon på NRK Super.


== Filmografi ==
2005 Ekko Fra Fortiden ... Produsent/regissør
2007 Angarshaugen ... Mikael (skuespiller)/Produsent/regissør
2008 Svartedauden ... Justus (skuespiller) Produsent/regissør
2010 Den Tredje Nøkkelen ... Advokat (stemme)/Produsent/regissør
2011 Sushi ... Tim


== TV-opptredener ==
2009 Det store korslaget Sanger i Team Venke
2010 Hotel Cæsar Håkon Borgrevinck
2012 - 2013 Megafon Programleder


== Kilder ==
http://www.fvn.no/kultur/film/article814997.ece
http://hotelcaesar.wikia.com/wiki/H%C3%A5kon_Borgrevinck
http://www.youtube.com/watch?v=4qlgeyEL1oQ
https://web.archive.org/web/20130202041055/http://nrksuper.no/super/megafon/ny-programleder-i-megafon/


== Eksterne lenker ==
(en) Christian Hestø på Internet Movie Database
Laubeuf Fjord

Laubeuf Fjord er et sund i Antarktis, beliggende mellom Adelaide Island og Arrowsmith Peninsula på Antarktishalvøya. Det er 40 kilometer langt i nord-sør-retning og gjennomsnittlig 16 kilometer bredt. Laubeuf Fjord forbinder Hanusse Bay i nord med Marguerite Bay i sør. Sundet ble oppdaget av Charcots andre ekspedisjon 1908–10 og navngitt etter Maxime Laubeuf, en fransk ingeniør som inspiserte byggingen av motoren til ekspedisjonsskipet «Pourquoi-Pas?».Det ligger en rekke øyer i Laubeuf Fjord. Den største og nordligste av disse er Day Island, etterfulgt av Wyatt Island noe lenger sør. Enda lenger sør ligger de mindre Webb Island og Pinero Island.
Flere store isbreer kalver ut i Laubeuf Fjord. Fra Arrowsmith Peninsula gjelder det Wardbreen, Vallotbreen og Nyebreen. Fra Adelaide Island kommer den store Shamblesbreen som ender i Stonehouse Bay, en stor bukt på vestsiden av Laubeuf Fjord.   


== Referanser ==


== Eksterne lenker ==
(en) Laubeuf Fjord – kategori av bilder, video eller lyd på Commons
Elvio Banchero

Elvio Banchero (født 28. april 1904 i Alessandria, død 21. januar 1982) var en italiensk fotballspiller som deltok i de olympiske leker 1928 i Amsterdam.
Banchero vant en olympisk bronsemedalje i fotball under sommer-OL 1928 i Amsterdam. Han var med på det italienske landslaget som kom på tredjeplass i fotballturneringen bak Uruguay og Argentina. Italias vei til bronsefinalen var seier over Frankrike med 4-3, uavgjort 1-1 mot Spania  i den første kvartfinalen, de vant omkampen tre dager senere med 7-1 men tapte semifinalen mot Uruguay med 2-3. I bronsefinalen møtte de Egypt som de beseiret med 11-3. Banchero scoret tre mål i bronsefinalen og totalt fire mål i OL-turneringen.
Han spilte sju sesonger i Serie A for klubbene Genova 1893, AS Roma, AS Bari og US Alessandria Calcio 1912, totalt 120 kamper og scoret 48 mål


== OL-medaljer ==
  1928  Amsterdam - Bronse i fotball  Italia


== Referanser ==


== Eksterne lenker ==
(en) Elvio Banchero – Olympics.com 
(en) Elvio Banchero – Olympedia 
(en) Elvio Banchero – Sports-Reference (OL-resultater – arkivert) 
(en) Elvio Banchero – databaseOlympics.com (arkivert) 
(it) Elvio Banchero – Italias olympiske komité 
(en) Elvio Banchero – Transfermarkt 
(en) Elvio Banchero – national-football-teams.com 
(en) Elvio Banchero – EU-Football.info
Piero Pastore

Pietro Mario Pastore (født 9. april 1903 i Padova, død 8. januar 1968 i Roma) var en italiensk fotballspiller som deltok i de olympiske leker 1928 i Amsterdam.
Pastore vant en olympisk bronsemedalje i fotball under sommer-OL 1928 i Amsterdam. Han var med som reserve på det italienske landslaget som kom på tredjeplass i fotballturneringen bak Uruguay og Argentina. Italias vei til bronsefinalen var seier over Frankrike med 4-3, uavgjort 1-1 mot Spania  i den første kvartfinalen, de vant omkampen tre dager senere med 7-1 men tapte semifinalen mot Uruguay med 2-3. I bronsefinalen møtte de Egypt som de beseiret med 11-3. Pastore spilte ikke i noen kamp i OL-turneringen.
Han spilte seks sesonger i Serie A for klubbene SS Lazio, AC Milan og AS Roma, totalt 108 kamper og scoret 46 mål. Han er den yngste spilleren som spilt for Juventus FC, han var kun 15 år og 222 dager gammel da han debuterte for klubben.


== OL-medaljer ==
  1928  Amsterdam - Bronse i fotball  Italia


== Referanser ==


== Eksterne lenker ==
(en) Piero Pastore – kategori av bilder, video eller lyd på Commons 
(en) Piero Pastore på Internet Movie Database 
(sv) Piero Pastore i Svensk Filmdatabas 
(en) Piero Pastore hos The Movie Database 
(en) Piero Pastore – Olympedia 
(en) Piero Pastore – FIFA 
(en) Piero Pastore – Transfermarkt 
(en) Piero Pastore – WorldFootball.net
Valentino Degani

Valentino Degani (født 14. februar 1905, død 1974) var en italiensk fotballspiller som deltok i de olympiske leker 1928 i Amsterdam.
Degani vant en olympisk bronsemedalje i fotball under sommer-OL 1928 i Amsterdam. Han var målvakt på det italienske landslaget som kom på tredjeplass i fotballturneringen bak Uruguay og Argentina. Italias vei til bronsefinalen var seier over Frankrike med 4-3, uavgjort 1-1 mot Spania  i den første kvartfinalen, de vant omkampen tre dager senere med 7-1 men tapte semifinalen mot Uruguay med 2-3. I bronsefinalen møtte de Egypt som de beseiret med 11-3.
Han spilte 176 kamper i Serie A for Inter som målvakt i perioden 1924 til 1937 og vant serien sesongen 1929–30.


== OL-medaljer ==
  1928  Amsterdam - Bronse i fotball  Italia


== Eksterne lenker ==
(en) Valentino Degani – Olympedia 
(en) Valentino Degani – FIFA 
(en) Valentino Degani – Transfermarkt
Giovanni De Prà

Giovanni De Prà (født 28. juni 1900 i Genova, død 15. juni 1979) var en italiensk fotballspiller som deltok i de olympiske leker 1924 i Paris og 1928 i Amsterdam.
De Prà vant en olympisk bronsemedalje i fotball under sommer-OL 1928 i Amsterdam. Han var målvakt på det italienske landslaget som kom på tredjeplass i fotballturneringen bak Uruguay og Argentina. Italias vei til bronsefinalen var seier over Frankrike med 4-3, uavgjort 1-1 mot Spania  i den første kvartfinalen, de vant omkampen tre dager senere med 7-1 men tapte semifinalen mot Uruguay med 2-3. I bronsefinalen møtte de Egypt som de beseiret med 11-3.
Han spilte 304 kamper for Genoa CFC som målvakt i perioden 1919 til 1933 og vant Serie A to ganger 1922/23 og 1923/24.


== OL-medaljer ==
  1928  Amsterdam - Bronse i fotball  Italia


== Eksterne lenker ==
(en) Giovanni De Prà – Olympedia 
(en) Giovanni De Prà – Sports-Reference (OL-resultater – arkivert) 
(en) Giovanni De Prà – databaseOlympics.com (arkivert) 
(it) Giovanni De Prà – Italias olympiske komité 
(en) Giovanni De Prà – FIFA 
(en) Giovanni De Prà – Transfermarkt 
(en) Giovanni De Prà – national-football-teams.com 
(en) Giovanni De Prà – EU-Football.info
Erik Bagger

Erik Bagger (født 1949) er en dansk industridesigner. Bagger ble utlært gullsmed i 1970, og fikk etter endt læretid arbeid hos Georg Jensen.
I 1987 ble han selvstendig, og han driver i dag Erik Bagger A/S, som blant annet har designet glass til Operaen i København.


== Referanser ==
Tage Lyneborg

Tage Lyneborg (født 18. februar 1946 i København) er en dansk arkitekt og professor ved Kunstakademiets Arkitektskole.
Han er sønn av kapellmester Tage Lyneborg og Alice Kathrine Louise.
Han ble utdannet fra Kunstakademiets Arkitektskole i 1973 og har siden vunnet en rekke priser og legater, blant annet en førstepremie i Realkredit Danmarks konkurranse om Fornyelse af typehuset, Træprisen og Eckersbergmedaljen.
Han ble i 1996 utnevnt til ridder av Dannebrogordenen.


== Referanser ==


== Eksterne lenker ==
Tage Lyneborgs tegnestue Arkivert 8. september 2019 hos Wayback Machine.
(da) Tage Lyneborg på Kunstindeks Danmark / Weilbachs Kunstnerleksikon
Anna Incerti

Anna Carmela Incerti (født 19. januar 1980) er en italiensk langdistanseløper, som særlig konkurrerer i maraton.  
Hun har representert Italia ved både EM, VM og OL, og har et EM-gull fra 2010. 


== Resultater ==
Hun vant Firenze maraton i 2003, og ble med det italiensk mester i maraton. Angelo Carosi vant herreklassen dette året. Hun fikk også bronse på 10.000 meter ved Universiaden 2003. Hun begynte etter dette å fokusere på lengre løp, og satte personlig rekord på maraton ved EM i friidrett 2006 med tiden 2.23,53, og endte på en niendeplass. Året etter kom hun på 17.-plass ved VM i friidrett 2007. 
Hun deltok ved Sommer-OL 2008 i Beijing, der hun kom på 14.-plass med ny personlig rekord på 2.30,55. Senere på året vant hun Milan maraton, der hun igjen satte ny personlig rekord på 2.27,42, og hun avsluttet sesongen med ny italiensk rekord på 32,12 minutter ved matatonløpet San Silvestre Barcelona.I mars 2009 vant hun Roma-Ostia halvmaraton, og hun vant samme distanse ved Middelhavslekene 2009 i Pescara. Ved EM i friidrett 2010 vant hun bronse i maraton. 
Da hun løp Osaka maraton i 2011 forbedret hun sin personlige rekord til 2.27,33, og kom på fjerdeplass. Like etterpå forbedret hun også sin personlige rekord på halvmaraton, da hun slo Jessica Augusto og vant Roma-Ostia maraton med tiden 1.09,06. Dette var også ny løyperekord. Etter høydetrening i Ifrane i Marokko løp hun Stramilano halvmaraton, men var ikke fornøyd med andreplassen sin bak Eyeshaneh Ababel.Hun er gift med Stefano Scaini, som også er maratonløper.


== Referanser ==


== Eksterne lenker ==
(en) Anna Incerti – Olympedia 
(en) Anna Incerti – Sports-Reference (OL-resultater – arkivert) 
(en) Anna Incerti – World Athletics 
(it) Anna Incerti – FIDAL 
(en) Anna Incerti – Track and Field Statistics 
(en) Anna Incerti – TheSports.org
Den cundiboyacanske høysletta

Den cundiboyacanske høysletta (spansk: Altiplano cundiboyacense) er et høyland i den østlige delen av de colombianske Andesfjella, i departementene Cundinamarca og Boyacá. Området samsvarer mer eller mindre med territoriet til det førkolumbiske muisca-folket. Den cundiboyacanske høysletta består av tre forskjellige regioner: Bogotásletta, Ubaté- og Chiquinquirá-dalene, og Duitama- og Sogamoso-dalene.


== Byer ==
Det ligger en rekke byer på Den cundiboyacanske høysletta, deriblant landets hovedstad Bogotá. De viktigste byene på høysletta er de følgende:

Bogotá
Chía
Chiquinquirá
Duitama
Facatativá
Ubaté
Soacha
Sogamoso
Tunja
Zipaquirá
Paranthropus

Paranthropus er et slektsnavn gitt til robuste australopiteciner som levde i Afrika for ca. 2,7 til 1,2 millioner år siden. I dag regnes de som en gruppe arter av Australopithecus med uvanlig grovbygde kjever. Både Australopithecus robustus og Australopithecus boisei har vært regnet til Paranthropus. De var 1,3–1,4 meter høy og gikk på to bein. Hjernen var 410–530 kubikkcentimeter stor, rundt 40 % av størrelsen hos et moderne menneske.


== Eksterne lenker ==
(en) Paranthropus i Encyclopedia of Life 
(en) Paranthropus i Global Biodiversity Information Facility 
(en) Paranthropus hos Fossilworks 
(en) Kategori:Paranthropus – bilder, video eller lyd på Wikimedia Commons 
Paranthropus – detaljert informasjon på Wikispecies
Bogotásletta

Bogotásletta (spansk: Sabana de Bogotá) er ei høyslette i sentrum av Colombia. Den utgjør den sørligste delen av Den cundiboyacanske høysletta, og befinner seg gjennomsnittlig på 2600 meters høyde over havet. Den er oppkalt etter landets hovedstad Bogotá, som ligger på høysletta.
Digitalt fortalt

Digitalt fortalt er et landsdekkende formidlingsnettsted for fortellinger knyttet opp mot kulturarv og kulturminner.  
Digitalt fortalt ble lansert 3. februar 2009 og var ABM-utviklings (nåværende Norsk kulturråd) satsing i Kulturminneåret 2009. Etter avslutningen av kulturminneåret 2009 har Digitalt fortalt blitt videreført og inneholder nå nærmere 3000 fortellinger. 
En fortelling kan i denne sammenheng være en tekst med illustrasjoner, en video, en lydfil, animasjoner, fotografier, en nettutstilling, eller en blanding av disse elementene. Fortellingene kan ta utgangspunkt i ulike typer kilder, både skriftlige og muntlige, i gjenstander og i personlige opplevelser.
Målet med satsingen er: 

å lage en omfattende base av fortellinger som viser bredden og variasjonen i begrepene kulturminner og kulturarv
å legge til rette for at mange (og ulike) stemmer kan komme til orde
økt fokus på og interesse for kulturminner
økt bruk av digitale verktøy og nettformidling i arkiv, bibliotek og museer


== Eksterne lenker ==
http://www.digitaltfortalt.no